Χρήση του διαπασών στην εκτίμηση πώρωσης των καταγμάτων του έξω σφυρού
Creators: name: Ρωμαλίδης, Νικόλαος Βασιλείου
Publisher: name: Aristotle University of Thessaloniki
Year: 2020
Subjects: Διαπασών
Έξω σφυρό
Tuning fork
Lateral malleolar

description: Η βιβλιογραφία παρά το μικρό της μέγεθος δείχνει εμφανώς ότι η χρήση διαπασών για την διάγνωση καταγμάτων εμφανίζει μια σχετικά καλή ευαισθησία (μεσοσταθμικά περίπου 80%), αλλά πολύ μικρή ειδικότητα (περίπου 65%). Εξ’ αιτίας αυτών των αποτελεσμάτων, η χρήση του ως διαγνωστικό μέσο πρώτης γραμμής καθίσταται αναξιόπιστη. Εντούτοις, αν υπήρχε ήδη η διάγνωση του κατάγματος, θα μπορούσε άραγε να χρησιμοποιηθεί για τον καθορισμό της πώρωσής του; Έτσι, θα αποφεύγονταν οι πολλές ακτινογραφίες επανελέγχου που αυξάνουν το υγειονομικό κόστος και την πρόσληψη ακτινοβολίας από τον ασθενή. Η εργασία αυτή θα επιχειρήσει να απαντήσει σε αυτό το ερώτημα για τα κατάγματα του έξω σφυρού. Εξετάστηκαν 13 ενήλικοι ασθενείς στο τμήμα επειγόντων με διαγνωσμένο ακτινολογικά κάταγμα έξω σφυρού που αντιμετωπίστηκε συντηρητικά. Χρησιμοποιήθηκε διαπασών συχνότητας 128Hz. Εφαρμόστηκε το δονούμενο διαπασών πάνω στην εστία του κατάγματος και 5-6εκ κεντρικότερα αυτής. Μετά από κάθε εφαρμογή, ζητήθηκε από τον ασθενή να αξιολογήσει το μέγεθος του πόνου πάνω σε ένα διάγραμμα οπτικής αναλογικής κλίμακας (VAS test). Η ίδια διαδικασία επαναλαμβανόταν κάθε δυο εβδομάδες στους επανελέγχους στα τακτικά εξωτερικά ιατρεία μαζί με τον προβλεπόμενο ακτινολογικό έλεγχο μέχρι να συμπληρωθούν έξι εβδομάδες από την δημιουργία του κατάγματος. Τα αποτελέσματα ήταν ότι μετά την δεύτερη εβδομάδα η αρχική αίσθηση του πόνου υποχωρούσε σε πολύ μεγάλο βαθμό, αφού ο μέσος όρος των μετρήσεων πόνου στην εστία του κατάγματος και κεντρικότερα αυτής ήταν 4,77 και 2,46 αντίστοιχα ενώ στην 2η εβδομάδα οι μέσοι όροι ήταν 3,15 και 1,53 αντίστοιχα. Κατά την 6η εβδομάδα το αίσθημα είχε εξαφανιστεί πλήρως, εκτός από δύο περιπτώσεις όπου είχε μείνει μία πολύ ελαφριά ενόχληση (μέσος όρος πόνου 1,15 και 1). Η έκβαση αυτή έρχεται σε πλήρη συνέπεια με τους χρόνους πώρωσης του κατάγματος. Δυστυχώς, δεν είχαμε περιστατικό καθυστερημένης πώρωσης για να διαπιστώσουμε αν θα υπήρχε αλλαγή στο μοτίβο. Κρίνεται ότι χρειάζεται να μελετηθεί μεγαλύτερος αριθμός ασθενών, ώστε να βρεθούν περιστατικά με καθυστέρηση στην πώρωση του κατάγματος για να διαπιστωθούν τυχών διαφορές σε σχέση με τους φυσιολογικούς χρόνους πώρωσης.
description: The literature about the tuning fork, despite its small size, clearly shows that the use of it for the diagnosis of fractures shows a relatively good sensitivity (about 80% on average), but very little specificity (about 65%). Seeing these results, the use of the tuning fork as a first-line diagnostic tool is considered unreliable. However, if the fracture had already been diagnosed, could it be used to determine its union progress? This would avoid many x-ray reexaminations that increase the health cost and the radiation intake of the patient. This study will attempt to answer this question about the lateral malleolar fractures. The study participants were thirteen adult patients who have been diagnosed radiographically with a lateral malleolar fracture in the emergency department which was nonoperatively treated. A 128Hz frequency tuning fork have been used for the study. The vibrating fork was applied to the fracture’s maximum tenderness and 5-6 cm proximal of it. After each application, the patient was asked to evaluate the magnitude of the pain on a Visual Analogue Scale (VAS test). The same procedure was repeated every two weeks in the regular checkups along with scheduled radiological examinations until six weeks after the fracture. The results shown that after the second week the initial sensation of the pain subsided significantly, as the average of the pain measurements at the fracture site and 5-6 cm proximal of it were 4.77 and 2.46, respectively, whereas at the second week the averages were 3.15 and 1.53 respectively. By the 6th week the pain had completely disappeared, except for two cases where there was very slight discomfort (average pain measurements of 1.15 and 1). This outcome is fully consistent with the timing of the fracture’s union process. Unfortunately, we didn't have a case of a malunion to see if there would be a change in the pattern. So it is needed to study a larger number of patients in order to find cases of malunion in order to identify any differences from the normal timing of the fracture’s union.